Petition to a Beneficiarius
Material: papyrus
Place: Oxyrhynchites
Categories: Eingabe
Anzeige eines Verbrechens
Diebstahl aus einer Erbschaft
ἐπὶ τῶν ὄντων ὑπάτων. 
Αὐρηλίῳ Ἀμμωνίῳ βφ ἐπάρχου Αἰγύπτου 
παρὰ Αὐρηλίας Τεχώσιος Διοδώρ[ο]υ μητρὸς Τεχώσιος ἀπὸ τῆς Μικρᾶς 
Ὀάσεως καταγεινομένης ἐν τῇ λαμπρᾷ καὶ λαμπροτάτῃ Ὀξυρυγχειτῶν 
πόλι. οὐκ ὀλίγος κίνδυνος οὐδὲ ἡ τυχοῦσα ἐπιστρέφεια ἐπήρτηται 
ἐκείνοις τοῖς εὐχερῶς συλήσει καὶ ἁρπαγαῖς τῶν ἀλλοτρίων ἑαυτοὺς 
ἐπιδιδοῦσι. καὶ αὐτὴ γὰρ ἀνυπέρβλητον ἐπίθεσιν καὶ ἁρπαγὴν πά
σχουσα πρόσειμι μαρτυρο[μέν]η τὰ εἴς με ἐπιχειρηθέντα. ἡ προ
κειμένη μου μήτηρ Τεχῶσις νόσῳ κατα[β]λ[η]θεῖσα κατὰ τὴν ἐμαυτῆς 
μετριότητα ταύτην ἐνοσοκόμησα καὶ ὑπηρέτησα καὶ οὐκ ἐ
παυσάμην τὰ πρέποντα γείνεσθαι ὑπὸ τέκνων γονεῦσι ἀναπλη
ροῦσα. ὥσπερ ταύτης πρὸ ὀλίγων τούτων ἡμερῶν τὸν βίον ἀναπαυ
σαμένης ἀδιαθέτου ἐπʼ ἐμοὶ τῇ θυγατρὶ κληρονόμῳ κατὰ τοὺς νό
μους, πάλιν τὰ πρὸς τὴν κηδίαν αὐτῆς παρέσχον καὶ τὰ καθήκον
τα ἐπὶ τῷ θ[α]νάτῳ ἐξετέλεσα. καὶ ὡς ἐμοῦ περὶ τὴν συμφορὰν οὔ
σης οὐκ οἶδα τίνι λόγῳ ἢ πόθεν κεινηθέντες Σωτᾶς τις καὶ Πα
ποντῶς καταμένοντες ἐν τῇ αὐτῇ οἰκίᾳ ἔνθα ἡ μήτηρ μου
ᾤκει ἐκ γιτόνων μου ἐπιστάντες τοῖς καταλιφθεῖσι ὑπʼ αὐτῆς κεινου
μένοις τε πλείστοις, χρυσῷ οὐκ ὀλίγῳ, ἐνδομενείᾳ τοιαύτῃ, αἰσθῆ
τι πολυτειμοτάτῃ, καὶ ἄλλοις, ἅπαντα ὡς ἐν ἀνομία[ι]ς ἀπεσύλη
σαν, τίνι ἐπαγόμενοι οὐκ ἐπίσταμαι. καὶ ἵνα [ἐ]μοῦ τὴν περὶ τούτου ἐκ
δικίαν αἰτεῖν μελλούσης παρὰ τῷ μείζονι οὗτοι ἐμφάνιαν ἑαυ
τῶν ποιήσωνται ἀναγκαίως ἐπιδίδωμι τάδε τὰ βιβλία μαρτυρο
μέ[ν]η μὲν τὸ ἐπιχείρημα ἀξιοῦσα δὲ τούτους ἐπαναγκασθῆναι 
ἱκ[ανὰ] ἔνγραφα παρασχεῖν μονῆς καὶ ἐμφανείας, ἐμοῦ ἤδη τὴν 
πρ[ὸς τὸν ][μ]ίζονα φυγὴν ποιουμενη, τού[τ]ων δὲ τὰ ἴσα διὰ τῆς σῆς 
ἐμ[μελεία]ς ἀνυσθῆναι τῇ ἡγεμονίᾳ. ἔ[το]υς ια καὶ ἔτους ι 
τῶ[ν κυρίω]ν ἡμῶν Διοκλητιανοῦ καὶ Μαξιμι[αν]οῦ Σεβαστῶν καὶ ἔτους γ 
τῶ[ν κυρίω]ν ἡμῶν Κωνσταντίου καὶ Μαξιμιανοῦ τῶν ἐπιφανεστάτων Καισ[άρων] Μεχεὶρ ιδ. 
Αὐρ[ηλία Τε]χῶσις ἐπιδέδωκα. Αὐρήλιος Ἀγαθὸς Δαίμων Σερήνου 
ἔγρ[αψα ὑπ]ὲρ αὐτῆς φαμένης μὴ εἰδ[έ]ναι γράμμ[α]τα.
Τασαβῆς τῷ βνφ κατὰ τῶν τέκν[ων] αὐτῆς. 
  Πολυδεύκει ἀπὸ τῆς 
 .....λ 
 πάρος ἔτους τούτου χρόνου.